વાલૂશાએ સુપર મોડલ માર્ક રોબિન્સન સાથે લવમેરેજ કર્યાં હતાં અને ૩૦ની ઉંમરે તો બંને છૂટાં પણ પડી ગયાં. ૩૩ વર્ષની ઉંમરે તેણે શાહરુખ ખાનની ઓપોઝિટ હીરોઇન તરીકે ડેબ્યૂ કર્યું. તે કહે છે કે હું એક સ્વઘોષિત ડ્રામા ક્વીન છું. મને ‘દેવદાસ’ જેવી મોટા સ્તર પર બનનારી ફિલ્મો પસંદ છે. હું સંજય લીલા ભણસાલીની ખૂબ મોટી ફેન છું. સમય બદલાયો તો હું તેમની સાથે કામ કરી શકી. થોડા સમયથી મને ‘તીતલી’, ‘મશાન’ અને ‘સિટી લાઇટ્સ’ જેવી ફિલ્મો ગમવા લાગી છે. એક અભિનેત્રી તરીકે જો તમને આવી ફિલ્મો કરવાનો મોકો મળે તો તમારા ભાગમાં ઘણું બધું કામ આવે છે. અત્યારે મારી કરિયર મહત્ત્વના વળાંક પર છે. •